Naturmålene, en af regeringens grønne hjørnesten, bliver ikke til noget på denne side af folketingsvalget.

Sådan lyder det fra flere af regeringspartierne, der melder om konfliktfyldte og kuldsejlede forhandlinger på området.

”Der er ingen aftale om naturmål, og vi kan nok ikke nå at få fastlagt målene inden folketingsvalget,” siger Carsten Bach, miljøordfører i Liberal Alliance.

Ifølge Altingets oplysninger var en aftale om specifikke naturmål ellers så godt som færdig for nogle uger siden. Men i sidste ende trak Konservative sig fra aftalen.

Citat Vi vil have konkrete, ambitiøse naturmål. Ikke varm luft.

Mette Abildgaard (K), miljøordfører

Et forløb, som partiets miljøordfører, Mette Abildgaard, bekræfter.

”Der lå et aftaleudkast klar med nogle naturmål. Men de var ikke ambitiøse nok til, at Konservative kunne lægge navn til dem,” siger K-ordføreren.

LA: Vi var klar til aftale

Det er særligt ambitionsniveauet for naturmålene, der har skabt konflikter i forhandlingerne.

Ifølge Carsten Bach har Konservative trukket i håndbremsen og forhindret, at en aftale kunne bringes i mål.

”Vi har været klar til at fastsætte naturmålene, men Konservative ville ikke være med til at kalde de ting, vi kunne blive enige om, for naturmål. Og så har vi gjort det på en anden måde,” siger Carsten Bach.

Konservatives Mette Abildgaard forklarer, at partiet takkede nej til en aftale om naturmålene, fordi de ikke var grønne nok.

”Vi vil have konkrete, ambitiøse naturmål. Ikke varm luft,” siger Mette Abildgaard.

Mette Abildgaard langer samtidig ud efter Finansministeriet, som ifølge K-ordføreren er skyld i miseren. Læs, hvorfor i den fulde artikel på Altinget: miljø, hvor du også kan læse finansminister Kristian Jensens (V) svar på kritikken.

red@altinget.dk